
Ειδική Επιτροπή του άρθρου 5 του Ν. 1470/1984. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 1) τη διάταξη της παραγράφου 5 
του άρθρου 5 του Νόμου 1470/1984 (ΦΕΚ 112 τ.Α') και 
2) το με αριθμό 12/1985 πρακτικό του Σόμβουλίου της 
Επικράτειας σε Ολομέλεια και Συμβούλιο με πρόταση του 
Υπουργού Δικαιοσύνης, αποφασίζουμε : 

Άρθρο 1. 

1. Η κατά το άρθρο 5 του Νόμου 1470/1984 Ειδική Επι¬ 
τροπή συνεδριάζει - με απαρτία όταν είναι παρόντα · πέντε 
τουλάχιστο μέλη της. Πρόεδρος είναι ο αρχαιότερος Α¬ 


ντιπρόεδρος του Συμβουλίου της Επικράτειας. Χρέη Γραμ¬ 
ματέα της Επιτροπής ασκεί ο' Γραμματέας του Συμβουλίου 
της Επικράτειας ή ο νόμιμος αναπληρωτής του. 

2. Με τη σύνθεση της προηγούμενης παραγράφου η 
Επιτροπή συνέρχεται και για τον έλεγχο της συμμορφώσεως 
της Διοικήσεως προς τις ακυρωτικές αποφάσεις της Ολομέ¬ 
λειας του Συμβουλίου της Επικράτειας. Όταν ο έλεγχος 
αυτός αφορά ακυρωτικές αποφάσεις των δικαστικών Τμημά¬ 
των του Συμβουλίου της Επικράτειας, η Επιτροπή μπορεί 
να συνέρχεται σε Κλιμάκια αποτελούμενα από τον Αντι¬ 
πρόεδρο και το Σύμβουλο του οικείου Τμήματος και έναν 
άλλο Σύμβουλο - μέλος της Επιτροπής. 

3. Σε κάθε περίπτωση παρίσταται στην Επιτροπή ο 
Εισηγητής της υποθέσεως που ορίζεται κατά το άρθρο 3 
του παρόντος. Ο Εισηγητής δέν έχει δικαίωμα ψήφου, 
όταν δεν είναι μέλος της Επιτροπής. 

Άρθρο 2. 

1. Έννομο συμφέρον για την άσκηση αιτήσεως στην 
Επιτροπή έχει ο διάδικος στην ακυρωτική δίκη ενώπιον του 
Συμβουλίου της Επικράτειας και ο καθολικός ή ειδικός διά¬ 
δοχός του. 

2. Η αίτηση είναι απαράδεκτη, αν ασκηθεί πριν περάσει 
ένα εξάμηνο από τη δημοσίευση της ακυρωτικής αποφάσεως 
του Συμβουλίου της Επικράτειας. Το εξάμηνο αυτό ισχύει 
και για τον αυτεπάγγελτο έλεγχο της Επιτροπής. 

Άρθρο 3. 

1. Ο Πρόεδρος της Επιτροπής ορίζει ως εισηγητή τον 
εισηγητή της υποθέσεως στην ακυρωτική δίκη ή, αν .αυτός 
κωλύεται ή δεν υπάρχει, άλλο Σύμβουλο ή Πάρεδρο. 

2. Ο Εισηγητής μπορεί να απευθύνεται σε κάθε δημόσια 
αρχή για να ζητήσει στοιχεία ή πληροφορίες που κρίνει 
χρήσιμα για τη διερεύνηση της περιπτώσεως. 

Άρθρο 4. 

1. Η αρμόδια διοικητική υπηρεσία είναι υποχρεωμένη 
μέσα σε δέκα ημέρες από τη λήψη του εγγράφου τουΕιση- 
γητή : 

α) Να ορίσει τον υπάλληλό της που θα συνεργασθεί με την 
Επιτροπή για τη διερεύνηση της περιπτώσεως. 

β) να παράσχει κάθε πληροφορία ή συνδρομή για τον 
ίδιο σκοπό. 

2. Η Επιτροπή μπορεί να ζητήσει την ακρόαση του 
υπαλλήλου που αναφέρεται στην προηγούμενη παράγραφο 
και κάθε άλλου αρμόδιου υπαλλήλου ή να επιτρέψει την παρά¬ 
σταση του πληρεξούσιου δικηγόρου του ενδιαφερομένου. 

3. Οι συνεδριάσεις της Επιτροπής δεν είναι δημόσιες. 

■Στον Υπουργό Δικαιοσύνης αναθέτουμε τη ίημοτίευτη και 
εκτέλεση του παρόντος Διατάγματος. 

Α·5ήνα, 26 Αύγουστού 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΓΕΩΡΓ. ■ ΑΛΕΞ. ΜΑΓΚΑΚΗΣ 


( 8 ) 

Μεταφορά έδρας Συμβολαιογράφου. 

,0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 1) τις διατάξεις των παραγράφων 3 
και 4 του άρθρου 2 του Νόμου 670/1977 «περί Κωδικός 
Συμβολαιογράφων», 2) την αριθ. 11 της 30 Απριλίου 
1985 γνωμοδότηση της Ολομέλειας του Δικαστηρίου Πρω¬ 
τοδικών Αθηνών που εκδόθηκε μετά από την αριθ. 216/ 
1985 γνώμη του Συμβολαιογραφικού Συλλόγου Εφετείων 
Αθηνών, Πειραιώς, Αιγαίου, Δωδεκανήσου και 3) την αριθ. 
576/3 Ιουλίου 1985 γνωμοδότηση του Συμβουλίου Επικρά¬ 
τειας, με πρόταση του Υπουργού Δικαιοσύνης, αποφασίζουμε: 

' ’ Άρθρο μόνο. 

Η έδρα μιας από τις θέσεις συμβολαιογράφων του Ειρηνο¬ 
δικείου νίαυρίου μεταφέρεται από την έδρα του Ειρηνοδικείου 
Ααυρίου στο Δήμο Κερατέας, που υπάγεται στην ίδια Ειρη- 
νοδικειακή Περιφέρεια. 

Στον Υπουργό Δικαιοσύνης αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 16 Αυγούστου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΙ ΔΙΚΑΙΟΣΥΝΗΣ 

ΓΕΩΡΓ. - «ΑΕΙ ΜΑ ΓΚΑΚΗΣ 


(3) 

Σύσταση μόνιμης διαιτησίας στο Δικηγορικό Σύλλογο 
Πατρών (Δ.Σ.Π.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1, Το άρθρο 8 του Νόμου 1330/1983 «αύξηση του αριθμού 
των οργανικοόν θέσεων των δικαστικών λειτουργών, σύσταση 


και ανασύσταση ειρηνοδικείων και άλλες διατάξεις» (ΦΕΚ 

26/21.2.1983 τ.Ά). 

2. Τη γνωμοδότηση της 15.1.1985 του Διοικητικού Συμ¬ 
βουλίου του Δικηγορικού Συλλόγου Πατρών. 

3. Τη γνωμοδότηση 284/1985 του Συμβουλίου της 
Επικράτειας, με πρόταση του Υπουργού Δικαιοσύνης, 
αποφασίζουμε : 

ΚΕΦΑΛΑΙΟ Ά. 

Γενικές Διατάξεις. 

Άρθρο 1. 

Σύσταση μόνιμης διαιτησίας. 

1. Συνιστάται στο Δικηγορικό Σύλλογο Πατρών μόνιμη 
διαιτησία για την επίλυση όλων των διαφορών ιδιωτικού 
δικαίου που σύμφωνα με τις ισχύουσες διατάξεις μπορούν 
να υπαχθούν σε διαιτησία. 

2. Εξαιρούνται οι τεχνικές διαφορές που για την επίλυσή 
τους προβλέπει το Π.Δ. 723/1979 «περί συστάσεως παρά 
τω Τεχνικώ Επιμελητηρίω της Ελλάδος μονίμου διαιτησίας» 
(ΦΕΚ 217/17.9.79 τ.Α'), εκτός αν υπάρχουν και νομικά 
θέματα, οπόταν οι ενδιαφερόμενοι έχουν το δικαίωμα της 
επιλογής της διαιτησίας στην οποία θα προσφύγουν. 

Άρθρο 2. 

Διαφορές. 

1. Για την υπαγωγή στη διαιτησία του προηγούμενου 
άρθρου χρειάζεται έγγραφη συμφωνία των ενδιαφερομένων 
μερών, εφόσον έχουν την εξουσία να διαθέτουν ελεύθερα 
το αντικείμενό της. 

2. Τα ενδιαφερόμενα μέρη μπορεί να είναι φυσικά ή 
νομικά πρόσωπα δημοσίου ή ιδιωτικού δικαίου, ενώσεις προ¬ 
σώπων με ή χωρίς νομική προσωπικότητα, με ιθαγένεια 
ελληνική ή αλλοδαπή ή και ανιθαγενή, με κατοικία ή έδρα 
οπουδήποτε στην Ελλάδα ή στο εξωτερικό. 

3. Το έγγραφο υπαγωγής στη μόνιμη διαιτησία πρέπει να 
αναφέρεται ρητώς στη μόνιμη διαιτησία του ΔίΣ.Π. και να 
μνημονεύει τη' διαφορά ή τις διαφορές που επιθυμούν τα 
μέρη να υπάγουν στη διαιτησία. Στο έγγραφο αυτό οι 
συμβαλλόμενοι μπορούν να καθορίσουν ορισμένες συμβάσεις 
ή έννομες σχέσεις και να συμφωνούν ότι όσες διαφορές 
προκύπτουν κατά την εφαρμογή τους υπάγονται στη διαι¬ 
τησία αυτή καθώς και ειδικότερες συμφωνίες τους για θέματα 
διαδικασίας. 

4. Αν δεν ορίζεται διαφορετικά από τη συμφωνία υπα¬ 
γωγής στη διαιτησία, οι διαιτητές εφαρμόζουν το ελληνικό 
ουσιαστικό δίκαιο. Αν πρόκειται για διεθνείς διαφορές ιδιω¬ 
τικού δικαίου, το εφαρμοστέο δίκαιο κρίνεται κατά τις δια¬ 
τάξεις του ελληνικού ιδιωτικού διεθνούς δικαίου. 

ΚΕΦΑΛΑΙΟ Β'. 

Οργάνωση Διαιτησίας, Γραμματείας. 

Καταρτισμός καταλόγου διαιτητών. 

Άρθρο 3. 

Οργάνωση διαιτησίας. 

1. Το Διοικητικό Συμβούλιο του Δ.Σ.Π. ορίζει επιτροπή 
από τον Πρόεδρο του Δ.Σ.Π. και τέσσερα (4) τακτικά 
και ισάριθμα αναπληρωματικά μέλη, τα οποία επιλέγει 
μεταξύ των μελών του με θητεία τριών ετών, αντίστοιχη 
με εκείνη του Δ.Σ. του Δ.Σ.Π. Η Επιτροπή αυτή προεδρεύε- 

'ται·από τον Πρόεδρο του Δ.Σ.Π. ή το νόμιμο αναπληρωτή 
του και επιφορτίζεται με όλα τα θέματα της διαιτησίας 
σύμφωνα με το Διάταγμα αυτό. Πριν από τη σύστασή της 
ή σε περίπτωση αδυναμίας συγκρότησής της για οποιο- 
δήποτε λόγο, τις αρμοδιότητες της επιτροπής ασκεί ο 
πρόεδρος του Δ.Σ.Π. ή ο νόμιμος αναπληρωτής του. 

2. Όπου στο Διάταγμα αυτό γίνεται λόγος για δμελή επι¬ 
τροπή, νοείται η προβλεπόμενη από την παρ. 1 του άρθρου 
αυτού. 

Άρθρο 4. 

Γραμματεία. 

1. Στο Δ.Σ.Π. λειτουργεί για την εξυπηρέτηση του έργου 
των διαιτησιών γραμματεία. 

Καθήκοντα γραμματέα σε κάθε διαιτησία αναλαμβάνει 
ένας από τους υπαλλήλους του Δ.Σ.Π. που ορίζεται από τον 
Πρόεδρο του.Δ.Σ.Π. ή το νόμιμο αναπληρωτή του. 

2. Ο γραμματέας τηρεί τα πρακτικά της διαιτησίας, 
συντάσσει όλα τα διαδικαστικά έγγραφα, φροντίζει για την 
τήρηση των προθεσμιών, του πρωτοκόλλου, του βιβλίου 
του προορισμένου για τη δημοσίευση των εκδιδομένων 
διαιτητικών αποφάσεων, του αρχείου και του βιβλίου, όπου 
καταχωρούνται οι αποφάσεις της πενταμελούς Επιτροπής 
και του Προέδρου του Δ.Σ.Π. και γενικά κάνει ό,τι είναι 
αναγκαίο για τη διεκπεραίωση του έργου της γραμματείας 
της μόνιμης διαιτησίας. 

3. Ο γραμματέας είναι υπεύθυνος για τη φύλαξη των 
εγγράφων που παραδίδονται από τους διαδίκους για τη 
διεξαγωγή της διαιτησίας. 

4. Γνωμοδοτήσεις, ανακοινώσεις, κοινοποιήσεις της γραμ¬ 
ματείας και των διαιτητών προς τους διαδίκους γίνονται ή 
με υπάλληλο του Δ.Σ.Π. ή- με δικαστικό επιμελητή. 

Άρθρο 5. 

Κατάλογος Διαιτητών. 

1. Το Διοικητικό Συμβούλιο του Δικηγορικού Συλλόγου 
ΓΙατρών, συντάσσει, μέχρι τέλους Δεκεμβρίου κάθε έτους, 
ενιαίο κατάλογο διαιτητών και επιδιαιτητών από μέλη του 
Συλλόγου, ο οποίος τοιχοκολλιέται στα γραφεία του και 
δημοσιεύεται σε μία από τις. ημερήσιες εφημερίδες των 
Πατρών. Αντί γιά ένα κατάλογο, είναι δυνατό να συντάσ- 
σονται περισσότεροι, με βάση την εξειδικευμένη εμπειρία 
των δικηγόρων στα διάφορα θέματα. Από τον ή τους κατα¬ 
λόγους. αποκλείονται εκείνοι που ορίστηκαν διαιτητές ή 
επιδιαιτητές τα δύο προηγούμενα έτη ή δεν περάτωσαν τη 
διαιτησία που τους είχε ανατεθεί προηγουμένως. 

Ο κατάλογος ή οι κατάλογοι ισχύουν από την 1η Ιανουά¬ 
ριου μέχρι της 31 Δεκεμβρίου του έτους που ακολουθεί 
την κατάρτισή τους. 

2. Από τους παραπάνω καταλόγους οι ενδιαφερόμενοι 
επιλέγουν τους διαιτητές και τον επιδιαιτητή. Επίσης επι¬ 
λέγουν και τους αναπληρωτές τους, σε αριθμό μεγαλύτερο 
από τον αναγκαίο, ώστε να είναι δυνατή η άμεση αναπλήρωση, 
με βάση την επιθυμία του ενδιαφερομένου, σε περιπτώσεις 
κωλύματος. 

3. Ο πρώτος κατάλογος που θα συνταχθεί αμέσως μετά 
τη δημοσίευση του παρόντος Π.Δ. θα ισχύσει μέχρι τέλους 

1986. 

ΚΕΦΑΛΑΙΟ Γ. 

Οι Διαιτητές. 

Άρθρο 6. 

Ορισμός διαιτητών και επιδιαιτητή. 

. 1. Με τη συμφωνία για. την υπαγωγή ορισμένης δια¬ 
φοράς σε διαιτησία μπορούν να οριστούν από τους συμβαλ- 


λομένους οι διαιτητές και ο επιδιαιτητής. Αν οι συμβαλλόμενοι 
δεν ορίσουν τον επιδιαιτητή, ορίζεται από τους διαιτητές. 
Αν οι διαιτητές δε συμφωνήσουν ως προς το πρόσωπο του 
επιδιαιτητή, ορίζεται από την δμελή Επιτροπή και μέχρι 
τη σύστασή της ή σε περίπτωση αδυναμίας λειτουργίας της, 
από τον Πρόεδρο του Δ.Σ.Π. ή το νόμιμο αναπληρωτή 
του. , 

2. Αν με τη συμφωνία δεν ορίζονται οι διαιτητές, ο 
επιδιαιτητής και οι αναπληρωτές τους, ο επισπεύδων με την 
αίτησή του στο Δικηγορικό Σύλλογο Πατρών, που υποβάλ¬ 
λεται σύμφο^να με το άρθρο 8, ορίζει ένα διαιτητή και προ¬ 
τείνει το πρόσωπ ■ του επιδιαιτητή. Αντίγραφο της αίτησης 
αυτής κοινοποιεί στον αντίδικο, καλώντας τον να ορίσει 
διαιτητή και να δηλώσει αν αποδέχεται το πρόσωπο του 
επιδιαιτητή μέσα σε οκτώ ημέρες από την κοινοποίηση αν 
ο αντίδικος κατοικεί στην Ελλάδα και σε τριάντα ημέρες αν 
κατοικεί στο εξωτερικό. Αν δεν οριστεί εμπρόθεσμα διαιτητής 
από τον αντίδικο ή οι διάδικοι δε συμφωνήσουν ως προς το 
πρόσωπο του επιδιαιτητή, η δμελής Επιτροπή και μέχρι 
τη σύστασή της ή σε περίπτωση αδυναμίας λειτουργίας της, 
ο Πρόεδρος του Δ.Σ.Π. ή ο νόμιμος αναπληρωτής του 
ορίζουν αυτούς καθώς και τους αναπληρωτές τους. Το ίδιο 
ισχύει και σε κάθε άλλη περίπτωση, που τα διάδικα μέρη 
δεν έχουν ορίσει διαιτητές ή επιδιαιτητή. 

3. Σε περιπτώσεις διαφορών οι οποίες κατά το χρόνο 
σύναψης της συμφωνίας για την υπαγωγή της επίλυσής τους 
στη μόνιμη διαιτησία του Δικηγορικού Συλλόγου Πατρών 
δεν έχουν ακόμη αναφυεί, οι διαιτητές και ο επιδιαιτητής 
ορίζονται με την παραπάνω διαδικασία κατά το χρόνο που 
θα γεννηθούν οι διαφορές αυτές. 

4. Αν τα διάδικα μέρη προτείνουν περισσότερα πρόσωπα 

ως διαιτητές από όσα προβλέπει η. συμφωνία της διαιτησίας, 
η σειρά με την οποία αναφέρονται στις σχετικές δηλώσεις 
ή αιτήσεις, δεσμεύει τα βαρυνόμενα με τον ορισμό των διαι¬ 
τητών και του επιδιαιτητή όργανα, δμελή Επιτροπή ή 
Πρόεδρο. ■ 

5. Αν τα διάδικα μέρη ορίσουν με τη συμφωνία για διαι¬ 

τησία, διαιτητές και επιδιαιτητές και τους αναπληρωτές 
τους από κατάλογο που ίσχυε κατά το χρόνο υπογραφής 
της συμφωνίας, οι διαιτητές αυτοί ή ο επιδιαιτητής είναι αρμό¬ 
διοι να επιλύσουν τη διαφορά ακόμη και αν ο κατάλογος από 
τον οποίο εκλέχτηκαν δεν ισχύει πια κατά το χρόνο που άρχι¬ 
σε ή διεξάγεται η διαιτησία. ' 

Άρθρο 7. · 

Κωλύματα διαιτητών και επιδιαιτητή. 

1. Εκείνος που ορίζεται διαιτητής ή επιδιαιτητής, δεν 
είναι υποχρεωμένος να αποδεχτεί το διορισμό. 

2. ι Εκείνος που τον αποδέχτηκε μπορεί να απαλλαγεί από 
την εκπλήρωση των καθηκόντων του για σοβαρούς λόγους, 
ύστερα από άδεια του Προέδρου του Δ.Σ.Π. 

3. Οι διαιτητές και ο επιδιαιτητής μπορούν να προτείνουν 
την εξαίρεσή τους ή να εξαιρεθούν από τους διαδίκους, 
σύμφωνα με το άρθρο 883 παρ. 2 του Κώδικα Πολιτικής 
Δικονομίας. 

4. Σε περίπτωση που ο διορισμένος διαιτητής κωλύεται 
ή εξαιρεθεί, αρνηθεί, γίνει ανίκανος ή πεθάνει, το μέρος που 
τον διόρισε, εφόσον δεν υπάρχει αναπληρωτής, πρέπει να 
ορίσει άλλο διαιτητή και τον αναπληρωτή του μέσα σε δέκα 
ημέρες από τότε που θα τον καλέσουν εγγράφως γι’ αυτό. 
Αν όμως περάσει άπρακτη η προθεσμία αυτή, η δμελής 
Επιτροπή και μέχρι τη σύστασή της ή σε αδυναμία λει¬ 
τουργίας της,ο Πρόεδρος του Δ.Σ.Π. ή ο νόμιμος αναπληρωτής 

του, διορίζει, το νέο διαιτητή από το σχετικό κατάλογο μέσα 
σε πέντε ημέρες από την αίτηση του ενδιαφερομένου. 

5. Σε περίπτωση, που ο διορισμένος επιδιαιτητής κωλύεται 
ή εξαιρεθεί, αρνηθεί, γίνει ανίκανος ή πεθάνει, και δεν υπάρ¬ 
χει αναπληρωματικός, καλούνται τα συμβαλλόμενα στη 
διαιτησία μέρη να ορίσουν τον αντικαταστάτη του και τον 
αναπληρωτή του. Αν δεν το κάνουν μέσα σε δέκα ημέρες 
από τότε που θα κληθούν γι’ αυτό από τη γραμματεία της 
μόνιμης διαιτησίας του Δ.Σ.Π. τον ορίζει η δμελής Επιτροπή 
και μέχρι τη σύστασή της ή σε αδυναμία λειτουργίας της για 
οποιοδήποτε λόγο ο Πρόεδρος του Δ.Σ.Π. ή ο νόμιμος ανα¬ 
πληρωτής του. 

ΚΕΦΑΛΑΙΟ Δ'. 

Διαδικασία. 

Άρθρο 8. 

1. Για να τεθεί σε κίνηση η διαδικασία της μόνιμης διαι¬ 
τησίας είναι απαραίτητο να υποβληθεί αίτηση από ένα του¬ 
λάχιστον από τα ενδιαφερόμενα μέρη στο Δ.Σ.Π. με τα εξής 
στοιχεία : 

α) Ονοματεπώνυμο, πατρικό όνομα, επάγγελμα και διεύ¬ 
θυνση κατοικίας για καθένα από τα διάδικα μέρη. Όταν διά¬ 
δικος είναι εταιρεία, πρέπει να ορίζεται η ακριβής μορφή, 
επωνυμία, έδρα,..διεύθυνση και πλήρες το ονοματεπώνυμο με 
τη διεύθυνση της κατοικίας του εκπροσώπου της. 

β) Ιστορικό της διαφοράς που υποβάλλεται σε διαιτησία 
και συνοπτική έκθεση των απόψεων των διαδίκων. 

γ) Το ονοματεπούνυμο των τυχόν οριζόμενων διαιτητών 
και επιδιαιτητή. 

2. Μαζί με την αίτηση υποβάλονται : 

α) Αντίγραφο της συμφο^νίας υπαγωγής της διαφοράς 
στη διαιτησία του Δ.Σ.Π. 

β) Κάθε στοιχείο που συμβάλλει στη διευκρίνιση των 
περιστατικών της διαφοράς. 

3. .Για την κατάθεση της παραπάνω αίτησης στο Δ.Σ.Π. 
συντάσσεται στο τέλος της έκθεσης που' υπογράφεται από 
τους αιτούντες ή τους πληρεξούσιους τους δικηγόρους και τον 
υπάλληλο του Δ.Σ.Π. που την παραλαμβάνει. 

Άρθρο 9. 

1. Η Γραμματεία αποστέλλει το φάκελο της υπόθεσης 
στην 5μελή Επιτροπή, η οποία ορίζει διαιτητές και επιδιαι¬ 
τητή αν δεν έχουν ορισθεί από τους διαδίκους και καθορίζει 
τις δαπάνες που πρέπει να προκαταβληθούν. 

2. Η δμελής Επιτροπή αφού συμβουλευτεί το φάκελο 
της διαιτησίας, όπως αυτός διαμορφώνεται κατά την υπαγοίγή 
της διαφοράς στο Δ.Σ.Π., ορίζει προσωρινά το ποσό των εξό¬ 
δων και των αμοιβών της διαιτησίας ανάλογα με το μέγεθος 
και την αξία του αντικειμένου της διαιτησίας, σύμφωνα με 
την παρ. 2 του άρθρου 13 του Δ/τος αυτού. Παράλληλα κα¬ 
θορίζει ποιο ποσό και σε ποια αναλογία είναι υποχρεωμένος 
να προκαταβάλει κάθε διάδικος πριν από τον ορισμό δι¬ 
κασίμου. 

3. Η γραμματεία κοινοποιεί στους ενδιαφερομένους, τους 
διαιτητές και επιδιαιτητές τα σχετικά έγγραφα και τους 
ανακοινώνει τα ποσά που είναι υποχρεωμένοι να καταβάλουν 
στο ταμείο του Δ.Σ.Π. 

4. Αν ο ένας διάδικος δυστροπεί ή αρνείται να καταβάλει 
το ποσό που του αναλογεί, η δμελής Επιτροπή μορεί να 
αποφασίσει αν θα γίνει η διαιτησία χωρίς την καταβολή αυτού 
του ποσού ή αν θα επιτραπεί να καταβάλει το άλλο μέρος 
ολόκληρο το ποσό ή τμήμα του. 


5. Για την είσπραξη της παραπάνω δαπάνης εκδίδετα 1 
τριπλότυπη απόδειξη του Δ.Σ.Π. Από τα τριπλότυπα το ένα 
παραδίδεται στο διάδικο που καταβάλει και το άλλο επι¬ 
συνάπτεται στη δικογραφία. 

6. Ο προσδιορισμός της ημέρας συζήτησης της υπόθεσης 
γίνεται μετά την προκαταβολή της παραπάνω δαπάνης και 
γνωστοποιείται με τη φροντίδα της γραμματείας της μόνιμης 
διαιτησίας, τουλάχιστο δέκα ημέρες πριν από τη δικάσιμο 
στα διάδικα μέρη του, διαιτητές και τον επιδιαιτητή. 

Άρθρο 10. 

Συνεδριάσεις - Διαδικασία. 

1. Η διενέργεια της διαιτησίας ρυθμίζεται από τους διαι¬ 
τητές και τον επιδιαιτητή σύμφωνα με τις διατάξεις αυτού 
του άρ&ρου. Ο επιδιαιτητής και οι διαιτητές δεσμεύονται 
μόνο από την έγγραφη, συμφωνία των διαδίκων. 

2. Ο επιδιαιτητής προεδρεύει στις συνεδριάσεις των 
διαιτητών και διευθύνει τη συζήτηση. 

3. Οι διάδικοι παρίστανται κατά τη συζήτηση της υπό¬ 
θεσής τους είτε οι ίδιοι προσωπικά είτε δι’ ενός αντιπρο¬ 
σώπου. Έχουν το δικαίωμα να εκπροσωπηθούν από έναν 
ή περισσότερους δικηγόρους και να ζητήσουν τη βοήθεια 
κάθε είδους τεχνικών συμβούλων. 

4. Ο διορισμός των αντιπροσώπων και των πληρε¬ 
ξούσιων δικηγόρων γίνεται με απλή επιστολή ή με απλή 
δήλωση κατά τη συνεδρίαση των διαιτητών που κατα- 
χωρείται στα πρακτικά. 

5. Οι διάδικοι έχουν τα ίδια δικαιώματα και τις. ίδιες 
υποχρεώσεις. Στην πρώτη δικάσιμο καλούνται να αναπτύ¬ 
ξουν τους ισχυρισμούς τους γραπτά ή προφορικά και να προ¬ 
σκομίσουν τ’ αποδεικτικά τους στοιχεία στη γραμματεία, 
στο χρόνο που θα ορίσουν οι διαιτητές. 

6. Η απουσία ενός ή όλων των διαδίκων σε οποιαδήποτε 
φάση, εφόσον κλήθηκαν νόμιμα δεν επηρεάζει τη συνέχεια 
της διαιτητικής διαδικασίας. 

7. Τα μέσα της απόδειξης και τα θέματα που πρέπει να 
αποδειχθούν ορίζουν ελεύθερα οι διαιτητές. Μπορούν συνε¬ 
πώς να εξετάζουν τους διαδίκους, να εξετάζουν, μάρτυρες 
με όρκο ή χωρίς όρκο, να κάνουν αυτοψίες, να διατάζουν πραγ¬ 
ματογνωμοσύνη διορίζοντας τους πραγματογνώμονες και 
γενικά να ζητούν και να λαμβάνουν υπόψη τους οποιαδήποτέ 
χρήσιμη απόδειξη, χωρίς να δεσμεύονται από αποδεικτικούς 
κανόνες. 

Άρθρο 11. 

Επιτάχυνση της διαδικασίας. 

Αν καθυστερεί η διεξαγωγή της διαιτησίας ή η έκδοση 
της διαιτητικής απόφασης και δεν ορίζεται με τη συμφωνία 
διαιτησίας, προθεσμία έκδοσής της, ο Πρόεδρος του Δικη¬ 
γορικού Συλλόγου τάσσει εύλογη προθεσμία για την έκδοσή 
της. 

ΚΕΦΑΛΑΙΟ Ε'. 

Η διαιτητική απόφαση. 

Άρθρο 12. 

1. Η. διαιτητική απόφαση συντάσσεται σε δύο πρωτό¬ 
τυπα, από τα οποία το ένα παραμένει στο αρχείο του Δ.Σ.Π. 
και το άλλο διαβιβάζεται στο Πρωτοδικείο Πατρών και 
υπογράφεται από τους διαιτητές, τον επιδιαιτητή και το γραμ¬ 
ματέα. Αν κάποιο από τα πρόσωπα αυτά αρνείται να υπο¬ 
γράψει, η απόφαση π υ υπογράφεται από τους υπολοίπους, 

πρέπει να βεβαιώνει τόσο την άρνηση υπογραφής, όσο και το 
.γεγονός της συμμετοχής τους στη διαιτητική διαδικασία και 
τη διάσκεψη. 

2. Η απόφαση πρέπει να περιέχει συνοπτικά το ιστορι¬ 
κό της διαφοράς, τα ονόματα των διαιτητών, του επιδιαι¬ 
τητή, των διαδίκων και πληρεξουσίων τους, ·τη συμφωνία 
διαιτησίας, τον τόπο και το χρόνο που εκδόθηκε, έκθεση των 
πραγματικών στοιχείων και των νομικών ισχυρισμών όλων 
των διαδίκων, αιτιολογημένο πλήρως σκεπτικό και σαφές 
διατακτικό. 


ΚΕΦΑΛΑΙΟ ΣΤ'. 

Αμοιβές διαιτητών - Δαπάνες διαιτησίας. 

Άρθρο 13. 

1. Οι αμοιβές των διαιτητών και του επιδιαιτητή, καθώς 
και τα έξοδα διαιτησίας, καθορίζονται προσωρινά για τον 
υπολογισμό της προκαταβολής από την 5μελή Επιτροπή 
και τελειωτικά από τους διαιτητές στην οριστική απόφασή 
τους. 

2. Το ύψος της συνολικής αμοιβής διαιτητών και επι¬ 
διαιτητή υπολογίζεται σε ποσοστό επί της αξίας του αντι¬ 
κειμένου της διαφοράς με βάση τον ακόλουθο πίνακα : 

μέχρι 500.000 δρχ. 6-8% 

για το τμήμα αξίας από 500.001 - 2.000.000 5-7% 
» » » » » 2.000.000 - 50.00.000 4-6% 

» » » » » 5.000.001 - 10.000.000 3-5% 

» » » >» » 10.000.001 -50.000.000 2-4% 

» » » » » 50.000.001 και πάνω 1-3% 

3. Τα έξοδα διαιτησίας περιλαμβάνουν ο,τιδήποτε έχει 
δαπανηθεί για τη διεξαγωγή της, όπως π.χ. ενέργεια αρ- 
τοψίας, πραγματογνωμοσύνης, μετακίνηση μαρτύρων, κα¬ 
θώς και την αμοιβή της γραμματείας. 

4. Κατά τον τελικό καθορισμό της συνολικής αμοιβής 
λαμβάνεται υπόψη η σπουδαιότητα της διαφοράς, ο χρόνος 
που αφιερώθηκε για τη μελέτη της και η διάρκεια διεξαγωγής 
της διαιτητικής δίκης. Με την ίδια διαιτητική απόφαση 
κατανέμεται η παραπάνω συνολική αμοιβή μεταξύ των 
διαιτητών και του επιδιαιτητή. Αν τα διάδικα μέρη απο¬ 
φασίσουν τη ματαίωση της διαιτησίας, οφείλουν να το γνω¬ 
ρίσουν, εγγράφως στους διαιτητές, οι οποίοι στην περί¬ 
πτωση αυτή καθορίζουν μειωμένη αμοιβή και έξοδα, ανά¬ 
λογα με την εργασία που είχε γίνει μέχρι την ημέρα της 
ματαίωσης της διαιτησίας. 

5. Ο διάδικος που χάνει τη διαιτητική δίκη, κατά κα¬ 
νόνα, καταδικάζεται να πληρώσει τις αμοιβές των διαιτητών 
και τα έξοδα. Οι διαιτητές μπορούν να καταμερίσουν τη 
δαπάνη (αμοιβές και έξοδα) στα διάδικα μέρη ανάλογα με 
το βαθμό υπαιτιότητας τού καθενός. . 

■Άρθρο 14. 

Μ’ αυτό το προεδρικό διάταγμα δε θίγονται οι ισχύουσες 
διατάξεις που ορίζουν άλλους τρόπους διαιτητικής επί¬ 
λυσης διαφορο')ν ιδιωτικού δικαίου. 

Άρθρο 15. 

Η ισχύς του διατάγματος αυτού αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευση κα ι 
εκτέλεση του παρόντος Διατάγματος. 

Αθήνα, 23 Αυγούστου 1985 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ίδρυση και Προαγωγή Ειδικών Δημ. Σχολείων και Νηπια¬ 
γωγείων Κωφών και Βαρήκοων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Του άρθρου 6, παρ. Ια του Ν. 1143/1981 «περί ειδικής 
αγωγής κ.λπ.» (Φ.Ε.Κ. 80/81). 

2. Του άρθρου 13 του Ν. 1232/1982 «Επαναφορά σε 
ισχύ, τροποποίηση και συμπλήρωση των διατάξεων του 
Ν.Δ. 4342/1964 και άλλες διατάξεις.) (ΦΕΚ 22/82). 

3. Του Π.Δ. 492/1984 «Περιορισμός συναρμοδιοτήτων 
κ.λπ.» (Φ.Ε.Κ. 175/Α/84): 

4. Την Π.Υ.Σ. 23/11.3.83 (ΦΕΚ 37/83). 

5. Τη 16/1985 γνωμοδότηση του Κέντρου Εκπαιδευτι¬ 
κών Μελετών και Επιμορφώσεως, σύμφωνα με τις διατάξεις 
των άρθρων 2 παρ. 2 του Ν. 186/1975 (ΦΕΚ 214/1975) 
και 27 του Ν. 1143/1981. 

6. Την 605/85 γνωμοδότηση του Συμβουλίου της Επι¬ 
κράτειας, με πρόταση των Υπουργών Υγείας, Πρόνοιας και 
Κοινωνικών Ασφαλίσεων, Εθνικής Παιδείας και Θρησκευ¬ 
μάτων και Οικονομικών, αποφασίζουμε : 


Άρθρο 1. 

1. Ιδρύονται από το σχολικό έτος 1985-1986 τα πιο κάτω 
ειδικά σχολεία κωφών και βάρηκόων : 

Εξαθέσιο Ειδικό Δημοτικό Σχολείο στο 9ο Γραφείο Δημο¬ 
τικής Εκπαιδεύσεως του Νομαρχιακού Διαμερίσματος Πει¬ 
ραιά. 

Μονοθέσιο Ειδικό Νηπιαγωγείο στο 9ο Γραφείο Δη¬ 
μοτικής Εκπαιδεύσεως. του Νομαρχιακού;.. Διαμερίσματος 
Πειραιά. 

2. Το Τριθέσιο Ειδικό Δημοτικό Σχολείο του 7ου Γρα¬ 
φείου Δημοτικής Εκπαιδεύσεως του Νομαρχιακού Διαμε¬ 
ρίσματος Ανατολικής Αττικής προάγεται σε εξαθέσιο. 

Άρθρο 2.’ ' 

Αυξάνονται οι.θέσεις: α) του κλάδου των Δασκάλων κατά 
9 (εννέα), β). του κλάδου .των Νηπιαγωγών..κατά μία (1). 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεσή του παρόντος Δια¬ 
τάγματος. 

Αθήνα, 22 Αυγούστου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


ΟΙ ΥΠΟΥΡΓΟΙ 


ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΓΕΝΝΗΜΑΤΑΣ 


Ε©Ν. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΚΑΚΛΑΜΑΝΗΣ 


Ο ΥΠΟΥΡΓΟΣ ΔΙΚΑΙΟΣΥΝΗΣ 

ΓΕΩΡΓ. - ΑΛΕΞ. ΜΑΓΚΑΚΗΣ 


ΟΙΚΟΝΟΜΙΚΩΝ 

ΔΗΜΗΤΡΙΟΣ ΤΣΟΒΟΛΑΣ 

Τροποποίηση και συμπλήρωση του Π.Δ/τος 56/1976 
(ΦΕΚ 17/31.1.76 τ.Α') «περί της συνθέσεως και συγκρο- 
τήσεως των Διοικήσεων των Ποδοσφαιρικών Ενώσεων 
και της Ελληνικής Ποδοσφαιρικής Ομοσπονδίας, συγκρο- 
τήσεως των Γενικών Συνελεύσεων των μελών αυτών, 
τρόπου διεξαγωγής αρχαιρεσιών δια την ανάδειξιν των 
οργάνων διοικήσεως αυτών και ρυθμίσεως συναφών 
θεμάτων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

α) Τις διατάξεις του άρθρου 1, παρ. 6 του Ν. 75/75 
«περί Οργανώσεως του Εξωσχολικού Αθλητισμού και ρυθ¬ 
μίσεως συναφών θεμάτων», όπως ισχύει σήμερα μετά την 
προσθήκη εδαφίου διά του άρθρου 1 περ α' του Ν. 1070/ 
1980 «περί λήψεως μέτρων αναπτύξεως του αθλητισμού και 
ρυθμίσεως συναφών θεμάτων». 

β) Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

γ) Την κοινή απόφαση Τ.50/85 των Πρωθυπουργού και 
Υπουργού Πολιτισμού «Ανάθεση αρμοδιοτήτων στους Υ¬ 
φυπουργούς Ιωσήφ Βαλυράκη και Γεώργιο Παπανδρέου». 

δ) Τη γνωμοδότηση 708/1985 του Συμβουλίου της 
Επικράτειας, ύστερα από πρόταση του Υφυπουργού Πο¬ 
λιτισμού, αποφασίζουμε : 

Άρθρο 1. 

Οι παράγραφοι β και γ του άρθρου 1 του ΓΙ.Δ. 56/1976 
αντικαθίστανται ως εξής : 

«β. Ενώσεις Α' Κατηγορίας είναι αυτές που έχουν ένα 
(1) τουλάχιστο σωματείο στην Α' Εθνική Κατηγορία 
και τριάντα (30) τουλάχιστο σωματεία ή πενήντα (50) 
σωματεία, από τα οποία δώδεκα (12) τουλάχιστο στην 
Εθνική Ερασιτεχνική ή Α' ερασιτεχνική κατηγορία. 

γ. Ενώσεις Β' κατηγορίας είναι αυτές που έχουν ένα (1) 
τουλάχιστο σωματείο στη Β' ή Γ' Εθνική Κατηγορία και 
είκοσι πέντε (25) τουλάχιστο σωματεία ή ένα (1) σωματείο 
στην Α'Εθνική κατηγορία και λιγότερα των τριάντα (30) 
σωματείων»^ 

Άρθρο 2. 

Στο άρθρο 1 του Π.Δ. 56/1976 προστίθεται παρ. ε που 
έχει ως εξής : 

«ε. Η δύναμη σε σωματεία των Ενώσεων ΓΙοδ/κών 
Σωματείων υπολογίζεται αυτή που είναι την 1η Αυγούστου 
του χρόνου που οι Ενώσεις ασκούν το δικαίωμα ψήφου». 


Άρθρο 3. 

Η παράγραφος 2 του άρθρου 2 του Π.Δ. 56/1976 αντι¬ 
καθίσταται ως εξής : 

«Ως αιρετά μέλη εκλέγονται : 

α) Δύο αντιπρόσωποι της Ενώσεως Ποδοσφαιρικών 
Σωματείων (ΕΠΣ) Αθηνών. 

β) Δύο αντιπρόσωποι της ΕΠΣ Πειραιώς, 
γ) Δύο αντιπρόσωποι της ΕΠΣ Μακεδονίας, 
δ) Ένας αντιπρόσωπος των ΕΠΣ περιοχής Κρήτης 
(ΕΠΣ Ηρακλείου - ΕΠΣ Χανίων, ΕΠΣ Ρεθύμνης και 
ΕΠΣ Λασιθίου). 

ε) Ένας αντιπρόσωπος των ΕΠΣ περιοχής Δωδεκάνησου, 
Λέσβου, Σάμου, Χίου και Κυκλάδων. 

στ) Ένας αντιπρόσωπος των ΕΠΣ περιοχής Ηπείρου 
και Κέρκυρας. 

ζ) Ένας αντιπρόσωπος των ΕΠΣ περιοχής Αιτωλοα¬ 
καρνανίας, Πατρών, Ηλείας - Ζακύνθου και Κεφαλληνίας - 
Ιθάκης. 

η) Ένας αντιπρόσωπος των ΕΠΣ περιοχής Αργολίδος, 
Αρκαδίας, Κορινθίας, Λακωνίας και Μεσσηνίας. 

θ) Ένας αντιπρόσωπος των ΕΠΣ περιοχής Βοιωτίας, 
Ευβοίας και Φθιωτιδοφωκίδας - Ευρυτανίας. 

ι) Ένας αντιπρόσωπος των ΕΠΣ Θεσσαλίας, ΕΠΣ Καρ¬ 
δίτσας και ΕΠΣ Τρικάλων. 

ια) Ένας αντιπρόσωπος των ΕΠΣ Β/Δ Μακεδονίας 
(περιοχές Ν. Γρεβενών, Κοζάνης, Καστοριάς και Φλώρινας) 
και Λάρισας. 

ιβ) Ένας αντιπρόσωπος των ΕΠΣ Κ/Δ Μακεδονίας 
(περιοχές Ν. Πιερίας, Ημαθίας), Πέλλης και Κιλκίς. 

ιγ) Ένας αντιπρόσωπος των ΕΠΣ Σερρών, Δράμας, και 
Χαλκιδικής. 

ιδ) Ένας αντιπρόσωπος τιον ΕΠΣ Καβάλας, Έβρου 
και Θράκης (περιοχές Ν. Ξάνθης και Ροδόπης)». 

Άρθρο 4. 

Στο άρθρο 2 του Π.Δ. 56/1976 προστίθεται παρ. 3 πού 
έχει ως^εξής , , "," . " 

«3. Σε κάθε περίπτωση δημιουργίας νέας Ένωσης Ποδο¬ 
σφαιρικών Σωματείων,. αυτή θα εντάσσεται υποχρεωτικά 
στις Ενώσεις Ποδοσφαιρικών Σωματείων της περιοχής 
που ανήκαν αγωνιστικά τα σωματεία της πριν από την 
αναγνώρισή της». 

Στον Υφυπουργό Πολιτισμού αναθέτουμε τη δημοσίευση 
και εκτέλεση του παρόντος Διατάγματος. ·. 

Αθήνα, 28 Αυγούστου .1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ . . : , 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

ΙΩΣΗΦ ΒΑΛΥΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





